O suyo nombre s'ha considerato que ye mozarabe por a terminación -uel, sindembargo ixa terminación sin de -o final tamién se conoix en l'Alto Aragón, on ye activo o sufixo diminutivo -uelo con apocope formando toponimos como Pedruel y presentando-se lexicalizato en esquiruel. D'esta traza lo toponimo ye explicable por o romance navarro-aragonés que se i charraba. Este toponimo y los suyos equivalents sin diftongación (Bunyol) en catalán y mozarabe son recurrents en l'este peninsular y s'interpretan a partir de BALNEOLUS u més probablement de VINEOLUS (deminutivo de vinya en latín).